MIDA เศร้า กำไร Q3/59 ร่วง 68% หลังรายได้ลดลง-ค่าใช้จ่ายเพิ่ม
MIDA เศร้า กำไร Q3/59 ร่วง 68% มาที่ 9.05 ลบ. จากปีก่อนมีกำไร 28.69 บล. หลังรายได้ลดลง-ค่าใช้จ่ายเพิ่ม ขณะที่ 9 เดือนแรกมีกำไรเพิ่ม 140% อยู่ที่ 71.45 ลบ. จากปีก่อนมีกำไร 29.73 ลบ.
15 พ.ย. 2559

บริษัท ไมด้า แอสเซ็ท จำกัด (มหาชน) หรือ MIDA รายงานผลการดำเนินงานไตรมาส 3/59สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 9.05 ล้านบาท หรือมีกำไรสุทธิ 0.004บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 28.69 ล้านบาท หรือมีกำไรสุทธิ 0.011 บาทต่อหุ้น
โดยผลการดำเนินงานในไตรมาสดังกล่าวที่มีกำไรลดลง เนื่องจากรายได้ค่าบริการลดลง ค่าใช้จ่ายเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 71.45 ล้านบาท หรือ 0.029 บาทต่อหุ้น เพิ่มขึ้น 140% จากช่วงเดียวกันของปีก่อนที่มีกำไรสุทธิ 29.73 ล้านบาท หรือ 0.012 บาทต่อหุ้น